Kohtuasi C‑378/12

Nnamdi Onuekwere

versus

Secretary of State for the Home Department

(eelotsusetaotlus, mille on esitanud Upper Tribunal (Immigration and Asylum Chamber), London)

„Eelotsusetaotlus — Direktiiv 2004/38/EÜ — Artikli 16 lõiked 2 ja 3 — Alaline elamisõigus kolmanda riigi kodaniku puhul, kes on liidu kodaniku pereliige — Vangistuses viibitud aja arvessevõtmine sellise kolmanda riigi kodaniku puhul”

Kokkuvõte – Euroopa Kohtu otsus (teine koda), 16. jaanuar 2014

Liidu kodakondsus – Õigus vabalt liikuda ja elada liikmesriikide territooriumil – Direktiiv 2004/38 – Alaline elamisõigus kolmanda riigi kodaniku puhul, kes on vastuvõtvas liikmesriigis selle aja jooksul alalise elamisõiguse omandanud liidu kodaniku pereliige – Selle õiguse omandamine kolmanda riigi kodaniku puhul pärast seda, kui ta on vastvõtvas liikmesriigis elanud liidu kodanikuga pidevalt koos viis järjestikust aastat – Selles liikmesriigis vangistuses viibitud aja arvessevõtmine sellise kodaniku puhul – Väljaarvamine (Euroopa Parlamendi ja nõukogu direktiiv 2004/38, artikli 16 lõige 2) Liidu kodakondsus – Õigus vabalt liikuda ja elada liikmesriikide territooriumil – Direktiiv 2004/38 – Alaline elamisõigus kolmanda riigi kodaniku puhul, kes on vastuvõtvas liikmesriigis selle aja jooksul alalise elamisõiguse omandanud liidu kodaniku pereliige – Selle õiguse omandamine kolmanda riigi kodaniku puhul pärast seda, kui ta on vastvõtvas liikmesriigis elanud liidu kodanikuga pidevalt koos viis järjestikust aastat – Selle kodaniku poolt selles liikmesriigis vangistuses viibitud aja tõttu elamisperioodi pidevuse katkestamine – Väljaarvamine (Euroopa Parlamendi ja nõukogu direktiiv 2004/38, artiklid 16 lõiked 2 ja 3)

Direktiivi 2004/38, mis käsitleb Euroopa Liidu kodanike ja nende pereliikmete õigust liikuda ja elada vabalt liikmesriikide territooriumil, artikli 16 lõiget 2 tuleb tõlgendada nii, et vastuvõtvas liikmesriigis vangistuses viibitud aega ei või kolmanda riigi kodaniku puhul, kes on nimetatud liikmesriigis selle aja jooksul alalise elamisõiguse omandanud liidu kodaniku pereliige, võtta arvesse selle kolmanda riigi kodaniku poolt alalise elamisõiguse omandamiseks nimetatud sätte tähenduses. Artikli 16 lõike 2 kohaselt ei sõltu liidu kodaniku pereliikmete puhul, kes ei ole liikmesriigi kodanikud, alalise elamisõiguse omandamine igal juhul mitte ainult sellest, kas see kodanik ise vastab direktiivi 2004/38 artikli 16 lõikes 1 sätestatud tingimustele, vaid ka sellest, kas nimetatud pereliikmed on vastaval ajavahemikul pidevalt elanud „koos” temaga, kusjuures sõna „koos” tugevdab tingimust, et need pereliikmed peavad olema selle sama kodanikuga kaasas või temaga ühinema. Liidu seadusandja seadis direktiivi 2004/38 artikli 16 lõike 1 kohase alalise elamisõiguse saamise sõltuvusse liidu kodaniku integreerumisest vastuvõtvas liikmesriigis. Alalise elamisõiguse omandamise aluseks olev integratsioon ei põhine mitte üksnes territoriaalsetel ja ajalistel teguritel, vaid ka kvalitatiivsetel teguritel, mis seonduvad vastuvõtvasse liikmesriiki integreerumise tasemega. Liikmesriigi kohtu määratud vangistus näitab aga seda, et asjaomane isik eksib vastuvõtva liikmesriigi karistusõiguses ühiskonna väljendatud väärtuste vastu, mistõttu liidu kodaniku pereliikme puhul, kes ei ole liikmesriigi kodanik, vangistuses viibitud aja arvessevõtmine tema poolt alalise elamisõiguse omandamiseks direktiivi 2004/38 artikli 16 lõike 2 tähenduses läheks ilmselgelt vastuollu selle elamisõiguse kehtestamisega taotletud direktiivi eesmärgiga. (vt punktid 23–27 ja resolutsiooni punkt 1) Direktiivi 2004/38, mis käsitleb Euroopa Liidu kodanike ja nende pereliikmete õigust liikuda ja elada vabalt liikmesriikide territooriumil, artikli 16 lõikeid 2 ja 3 tuleb tõlgendada nii, et elamisperioodi pidevuse katkestab vastuvõtvas liikmesriigis vangistuses viibitud aeg kolmanda riigi kodaniku puhul, kes on nimetatud liikmesriigis selle aja jooksul alalise elamisõiguse omandanud liidu kodaniku pereliige. Direktiivi 2004/38 artikli 16 lõike 2 kohaselt sõltub liidu kodaniku pereliikmete puhul, kes ei ole liikmesriigi kodanikud, alalise elamisõiguse omandamine muude tingimuste kõrval sellest, kas nimetatud pereliikmed on elanud selle kodanikuga seaduslikult ja pidevalt viis järjestikust aastat. See seadusliku elamisperioodi pidevuse tingimus vastab lisaks alalise elamisõiguse omandamise aluseks olevale integratsioonikohustusele. (vt punktid 29, 30, 32 ja resolutsiooni punkt 2)

Kohtuasi C‑378/12

Nnamdi Onuekwere

versus

Secretary of State for the Home Department

(eelotsusetaotlus, mille on esitanud Upper Tribunal (Immigration and Asylum Chamber), London)

„Eelotsusetaotlus — Direktiiv 2004/38/EÜ — Artikli 16 lõiked 2 ja 3 — Alaline elamisõigus kolmanda riigi kodaniku puhul, kes on liidu kodaniku pereliige — Vangistuses viibitud aja arvessevõtmine sellise kolmanda riigi kodaniku puhul”

Kokkuvõte – Euroopa Kohtu otsus (teine koda), 16. jaanuar 2014

Liidu kodakondsus — Õigus vabalt liikuda ja elada liikmesriikide territooriumil — Direktiiv 2004/38 — Alaline elamisõigus kolmanda riigi kodaniku puhul, kes on vastuvõtvas liikmesriigis selle aja jooksul alalise elamisõiguse omandanud liidu kodaniku pereliige — Selle õiguse omandamine kolmanda riigi kodaniku puhul pärast seda, kui ta on vastvõtvas liikmesriigis elanud liidu kodanikuga pidevalt koos viis järjestikust aastat — Selles liikmesriigis vangistuses viibitud aja arvessevõtmine sellise kodaniku puhul — Väljaarvamine (Euroopa Parlamendi ja nõukogu direktiiv 2004/38, artikli 16 lõige 2) Liidu kodakondsus — Õigus vabalt liikuda ja elada liikmesriikide territooriumil — Direktiiv 2004/38 — Alaline elamisõigus kolmanda riigi kodaniku puhul, kes on vastuvõtvas liikmesriigis selle aja jooksul alalise elamisõiguse omandanud liidu kodaniku pereliige — Selle õiguse omandamine kolmanda riigi kodaniku puhul pärast seda, kui ta on vastvõtvas liikmesriigis elanud liidu kodanikuga pidevalt koos viis järjestikust aastat — Selle kodaniku poolt selles liikmesriigis vangistuses viibitud aja tõttu elamisperioodi pidevuse katkestamine — Väljaarvamine (Euroopa Parlamendi ja nõukogu direktiiv 2004/38, artiklid 16 lõiked 2 ja 3)